*Comunicat de presă*

*24 februarie 2025*

**ICR invită specialiștii din domeniul culturii scrise să își depună candidaturile ca evaluatori în sesiunea TPS și PUBLISHING ROMANIA, 2025**

**Institutul Cultural Român**lansează, prin**Centrul Național al Cărții,**apelul pentru stabilirea Comisiei de experți care evaluează dosarele înscrise spre finanțare de edituri străine în cadrul programelor Translation and Publication Support (TPS) și PUBLISHING ROMANIA, Sesiunea 2025.

Evaluatorii independenți își pot depune candidaturile în format electronic, la adresa de email: cennac@icr.ro , cu subiectul „Evaluator 2025ˮ, în perioada **24 februarie-09 martie 2025.**

Candidații trebuie să trimită un CV conţinând informaţii detaliate despre experiența profesională, precum și datele personale și de contact (e-mail, telefon, nume, prenume, adresă), însoțit de Declarația de imparțialitate semnată și datată (**vezi documentul anexat**).

Potrivit legii, nu poate fi evaluator o persoană care a depus un proiect spre finanţare, care face parte din echipa unui proiect înscris spre finanţare, care are relații contractuale cu organizația solicitantului sau cu orice sub-contractanți care se regăsesc în dosarele înscrise spre finanțare.

Membrii Comisiei de experți sunt numiți prin decizia Comitetului director al Institutului Cultural Român, în urma analizării tuturor candidaturilor primite. Selecția evaluatorilor ce alcătuiesc Comisia de experți se face pe baza experienței și expertizei acestora în domeniile literatură, artă, științe umane și sociale, a experienței anterioare în traducere și editare de carte, precum și în derularea de proiecte culturale.

Comisia de experți va fi alcătuită din trei membri cu atribuții egale.

Candidații vor fi notificați prin e-mail și/sau telefonic, în perioada **17-21 martie 2025.**

**Contact:**

Serviciul Promovare și Comunicare

biroul.presa@icr.ro; 031 71 00 622